ניב מג'ר

ניב מג'ר (נולד ב-1 בנובמבר 1984) הוא קומיקאי, סטנדאפיסט, שחקן, מתופף, במאי ותסריטאי ישראלי.

ביוגרפיה 
מג'ר נולד ב-1984 בעיר הרצליה לזוג הורים פסיכולוגים.

בתיכון למד במגמת קולנוע. מג׳ר שירת באפסנאות בצבא.

משמש כמתופף בלהקת קרמל אפל פופ.

בשנת 2007 התחיל להעלות סרטונים לאתר Flix, יחד עם חבריו, תחת השם "חבורת ניתוח קיסרי". באותה שנה החל לעבוד באתר כעורך וידאו. בעבודתו הכיר את רועי כפרי ויחד החלו השניים ליצור את "ניצה ולחם", סדרת מערכוני נונסנס שזכתה להצלחה רבה. בשנת 2012 הופיעו השניים בתפקיד "ניצה ולחם" בתוכנית "קאמבק" בערוץ הוט קומדי סנטרל.

בשנת 2015 החל להנחות בשלישייה את התוכנית "נדחפים" בערוץ הילדים. בשנה זו גם השתתף ב"סרט אפס" בתפקיד יחזקאל, ובסדרה "חלם בהלם" בחינוכית. באותה שנה כתב וביים פרסומת לחברת פפסי, בכיכובו של לארי תומאס  (Soup Nazi מהסדרה "סיינפלד"). שנה לאחר מכן כתב, ערך, ביים והשתתף בפרסומת לקטלוג החדש של איקאה בכיכובו של ויין נייט (ניומן מ"סיינפלד"). ב-2017 נמנה עם צוות הכותבים והמגישים של התוכנית "טלוויזיה מהעתיד" המשודרת ברשת (תחילה בערוץ 2 ולאחר בכן ברשת 13), ומשמש גם כבמאי התוכנית.

בשנת 2018 שיחק את רון-רון שולמן בסדרה "על הספקטרום" ששודרה ב-Yes. ביוני 2019 זכה בפרס השחקן הקומי הטוב ביותר בפסטיבל הסדרות של מונטה-קרלו . הסדרה עצמה זכתה בפסטיבל בפרס הסדרה הקומית הטובה ביותר.

בשנת 2022 ניב מג'ר נישא למור שטרן.

לקריאה נוספת 

 עידו רוזן, Independent Content Creators Online: A Paradigm Shift in Film Aesthetic and Production, the Case of Israel, אוניברסיטת קיימברידג', 2023

קישורים חיצוניים

הערות שוליים

סטנדאפיסטים ישראלים
שחקני קולנוע וטלוויזיה ישראלים
קומיקאים ישראלים
תסריטאי טלוויזיה ישראלים
במאי טלוויזיה ישראלים
מנחי ערוץ הילדים
ישראלים שנולדו ב-1984